काठमाडौँ — पर्यटन प्रवर्द्धनसम्बन्धी नेपालमा शाखा भएको एक अन्तर्राष्ट्रिय गैरसरकारी संस्थाले मलेसियामा बुधबारदेखि आयोजना गर्न लागेको तीनदिने मेलामा भाग लिनका लागि राष्ट्रिय ध्वाजाबाहक एयरलाइन्सको आइतबार रातिको दुवई उडान ‘रद्द’ गरेर विमान सोमबार बिहान मलेसिया लगिएको छ ।
नेपाल वायु सेवा निगमको उच्च स्रोतका अनुसार, उक्त मेलामा भाग लिन निगमको कर्पोरेट विभागका निर्देशक रवीन्द्र श्रेष्ठ र कमर्सियल विभागका निर्देशक कृष्णगोपाल जोशीसहित ३७ जना नेपालीको टोली सोमबार बिहान साढे नौ बजे काठमाडौंबाट उडेको थियो ।
यसमा निगमका ४ कर्मचारीसहित, पाटा नेपाल, पर्यटन बोर्ड, पर्यटन व्यवसायी र पत्रकार छन् । १ सय ५८ सिट क्षमताको उक्त न्यारो बडी एयरबस विमानमा ६५ जना अन्य टिकट काटेका यात्रु थिए भने पाटाको मेलामा सहभागी ३७ मध्ये ४ जनालाई सित्तैमा टिकट दिइएको थियो भने बाँकी पर्यटन व्यवसायीलाई छुटमा टिकट दिइएको निर्देशक जोशीले मलेसियाबाट बताए ।
निगमका निर्देशक जोशी पाटा नेपालमा द्वितीय उपाध्यक्ष छन् भने अर्का निगमका निर्देशक श्रेष्ठ कार्यकारी सदस्य मात्रै हुन् । पाटा नेपालको अध्यक्ष पोखराको फेवाताल मासेर स्थापना गरिएको विवादास्पद पार्क भिलेज वाटर फ्रन्ट रिसोर्टका सञ्चालक सुनील शाक्य हुन् ।
आइतबार राति यो उडान रद्द गरिएपछि काठमाडौंबाट दुबई जाने ६३ यात्रुलाई सिनामंगलका तीनवटा साना होटलमा राखिएको छ भने दुबईबाट काठमाडौं आउन लागेका १ सय ५६ यात्रु उता (दुबई) को होटलमा राखिएको छ ।
यो उडान रद्द भएसँगै होटलको खर्च, अपरेसनलगायतका खर्च जोडा निगमले करोडौं रुपैयाँ बराबर घाटा बेहोर्नुपरेको छ । ‘आइतबारको दुबई उडान रद्द नगरौं, जहाज दुबई पुगेर सोमबार बिहानसम्म काठमाडौं आइपुग्छ अनि मलेसिया उडाउँदा हुन्थ्यो भनेका थियौं तर हाम्रो सुझावको सुनुवाइ भएन,’ स्रोतले भन्यो, ‘मलेसियाको कार्यक्रम नै बुधबारबाट सुरु हुने भएकाले करिब दुई दिन बाँक नै थिए ।’ चालक दललाई खटाउने निगमको अपरेसन विभागले ‘कमर्सियल कारण’ ले मलेसियाको उडान गर्नुपरेको जनाएको छ ।
आइतबार राति दुबईका लागि नियमित उडान भइदिएको भए काठमाडौं र दुबईमा कुल २ सय २१ हाराहारी यात्रुलाई होटलमा राख्नुपर्ने थिएन । काठमाडौंदेखि मलेसिया र दुबईको उडान समय साढे ४ घन्टा हाराहारी हो । यी रुटमध्ये मलेसियाको दुईतर्फी भाडा २८ हजार हाराहारी छ भने दुबईको ३२ हजार हाराहारी छ । ‘इल्डका हिसाबले हामीलाई दुबई उडान गर्दा नाफा हुन्छ । यसबाहेक मलेसियामा अहिले कामदार नजाने भएकाले दुबई उड्दा फाइदा हुन्थ्यो,’ निगम स्रोतले भन्यो ।
शनिबार यो विमानमा प्राविधिक समस्या आएपछि निगमका अन्तर्राष्ट्रिय उडान त्यस दिनयता नियमित भएका छैनन् । हालै ल्याइएका वाइडबडी विमानलाई मलेसिया र दुबई उडानको अनुमति छैन । निगमसँग भएका दुइटा न्यारो बडी एयरबसमध्ये सगरमाथा नामको विमानमा चरा ठोकिएपछि बिहीबारदेखि काठमाडौंमा ग्राउन्डेड छ ।
लुम्बिनी नाम गरेको यो दोस्रो विमानतालिकाअनुसार, आइतबार राति दुबई उडाउन पाइलट समाजकुमार श्रेष्ठ र राजेश कुसुवा विमानस्थल पुगेका थिए । उडान रद्द भएपछि उनीहरू घर फर्केको स्रोतले बतायो । सामेबार बिहान मलेसियाको उडान पी ओल्ट्रा र सुदीप रिजालले उडाएका थिए । ‘निगमका उच्च पदाधिकारीहरूको सल्लाहअनुसार आइतबार दुबईको उडान रद्द गरेर यात्रुलाई गौशालाका होटलमा राति राख्नुपर्‍यो,’ निगम स्रोतले भन्यो, ‘दुबईबाट काठमाडौं आउँदै गरेका यात्रुलाई पनि उतैको स्टेसनका कर्मचारीले निगमको खर्चमा होटलमा राखेका छन् ।’
पाटा नेपालको सदस्यमा निगम पनि छ । पर्यटन प्रवद्र्धन गर्न यसले वर्षमा दुइटा ठूला कार्यक्रम गर्छ । पर्यटन व्यवसायीबाट आन्तरिक रकमको स्रोत जुटाउने यसलाई पर्यटन बोर्डले बिनाप्रतिस्पर्धा हरेक वर्ष दुई करोड हाराहारी रकम दिन्छ । बोर्डले दिने रकम नेपाल सरकारले विदेशी यात्रुको टिकटबाट संकलन हुने रकम हो । सरकारको राजस्व लिएर सञ्चालन हुँदै आएको पाटाले बिनाप्रतिस्पर्धा र कार्यविधिबिना रकम ‘दुरुपयोग’ गर्दै आएको छ ।
विगतमा जस्तै यो पटक पनि भम्रणमा पाटाका सीईओ सरेश बुडालले कार्यविधि मिचेर नेपालबाट सहभागी लिएर गएको पर्यटन बोर्डका एक अधिकारीले बताए । ‘आर्थिक सहयोग हामीले दिन्छौं तर भम्रणमा ककसलाई सहभागी गराइयो थाहै भएन,’ ती अधिकारीले भने, ‘यो पटक पनि भम्रणबारे जानकारी पनि गराएन ।’
मलेसिया पुगेका निगमका कमर्सियल विभाग प्रमुख जोशीले आफू पाटाको द्वितीय उपाध्यक्षका हैसियतमा सहभागी भएको र अर्का निर्देशक श्रेष्ठ निगमका तर्फबाट सहभागी भएको प्रतिक्रिया दिए । दुबईका लागि यात्रु थोरै भएकाले आइतबार रातिको उडान रद्द गरिएको उनले दाबी गरे ।
काठमाडौँ — अमेरिकी डलरसँगको तुलनामा नेपाली रुपैयाँ (नेरु) कमजोर हुने क्रम बुधबार पनि जारी रहयो । पछिल्ला केही दिनयता लगातार रूपमा डलर बलियो बन्दै गइरहेको छ भने नेरु कमजोर । यही क्रममा मंगलबार एक अमेरिकी डलरको विनिमयदर १ सय १६ रुपैयाँभन्दा माथि पुगेको छ ।
यसको अर्थ एक अमेरिकी डलर खरिद गर्न १ सय १६ रुपैयाँ २३ पैसा खर्चिनुपर्छ भन्ने हो । यो हालसम्मकै उच्च हो । यसले डलरको तुलनामा नेपाली रुपैयाँ हालसम्मकै कमजोर अवस्थामा पुगेको भन्ने देखाउँछ । मंगलबारका लागि राष्ट्र बैंकले एक अमेरिकी डलरको खरिद दर १ सय १५ रुपैयाँ ६३ पैसा तोकेको छ ।
अमेरिका र चीनबीचको व्यापार युद्धका कारण यसै पनि कमजोर बन्दै गएको भारुलाई टर्कीको संकटले थप कमजोर बनाएको भारतीय सञ्चार माध्यमहरूले जनाएका छन् ।
अमेरिकी राष्ट्रपति डोनल्ड ट्रम्पले स्टिल र अल्मुनियममा लाग्दै आएको भन्सार महसुल दोब्बर बनाएसँगै टर्कीको अर्थतन्त्रमा समस्या देखिएको हो । यसले टर्कीको मुद्रा लिरा पनि अवमूल्यन भएको सामाचारहरू आइरहेका छन् । यसको असर युरोपेली बैंकहरूमा पनि पर्न सक्ने अनुमान सर्वत्र गरिएको छ ।
केही महिनायता सबै उदीयमान राष्ट्रको अर्थतन्त्रमा समस्या देखिन थालेको छ । अमेरिकी अर्थतन्त्रमा आएको सुधारसँगै ती राष्ट्रको आर्थिक गतिविधि प्रभावित बनेकाले नेरु पनि कमजोर भएको राष्ट्र बैंक विदेशी विनिमय व्यवस्थापन विभाग प्रमुख भीष्मराज ढुंगानाले बताए । ‘डलरको तुलनामा सबैजसो राष्ट्रको मुद्रा कमजोर भएको छ,’ उनले भने, ‘अहिले भारुको कारणले मात्र नेरु कमजोर भएको भन्न मिल्दैन । विश्व बजारमै डलर निरन्तर रूपमा बलियो बन्दै गएको छ ।’ यही असर भारतीय अर्थतन्त्रमा पनि परेकाले डलरको तुलनामा भारु कमजोर बन्दै गएको छ ।
सामान्यतया भारु कमजोर भएपछि त्यसको प्रत्यक्ष असर नेपाली मुद्रामा पनि पर्छ । भारुसँग स्थिर विनिमय दर रहेकाले भारु बलियो बन्दा नेरु पनि बलियो र कमजोर हुँदा नेरु पनि कमजोर हुन्छ । स्थिर विनिमय दरसँगै कुल वैदेशिक व्यापारको ठूलो हिस्सा भारतमा निर्भर रहेकाले पनि भारुको विनिमय दर घटबढ भएलगत्तै नेरु पनि प्रत्यक्ष प्रभावित हुन्छ । अहिले पनि त्यही भएको हो ।
राष्ट्रपति डोनाल्ड ट्रम्पले लिएका पछिल्ला नीतिहरूले घरेलु अर्थतन्त्रमा सकारात्मक प्रभाव पार्नुका साथै लगानीकर्ताहरूको मनोबल पनि बढेकाले अमेरिकी डलर विश्व बजारमै निरन्तर रूपमा बलियो बन्दै गएको हो । मुलुकमा लगानीमैत्री वातावरण निर्माण गरी लगानीकर्तालाई स्वदेशमै लगानी गर्न प्रोत्साहित गर्नु, विदेशबाट आयातित वस्तुको भन्सार बढाएर स्वदेशी वस्तु तथा सेवा प्रयोगमा जोड दिनु, बेरोजगारी दरमा उल्लेख्य सुधार आउनु आदि राष्ट्रपति ट्रम्पले चालेका पछिल्ला नीतिहरू हुन् ।
त्यहाँका प्रमुख सेयर बजारहरू नास्डाक, न्युयोर्क स्टक एक्सचेन्जलगायतमा बजारहरू उच्च अंकले उकालो लागिरहेका छन् । यसले पनि अमेरिकी अर्थतन्त्रमा सुधार भएको पुष्टि हुने जानकारहरू बताउँछन् । पछिल्ला महिनाहरूमा त्यहाँको केन्द्रीय बैंक फेडरल रिजर्भ (फेड) ले वृद्धि गरेको छ ।
आउदा दिनमा पनि ०.५ प्रतिशत विन्दुले ब्याजदर बढाउने फेडको योजना छ । यसकारण त्यहाँका स्वदेशी लगानीकर्ताको मनोबल बढेको हो ।
स्वदेशमै राम्रो प्रतिफल पाइने भएपछि लगानीकर्ताहरू विदेशमा लगानी विस्तार गर्न निरुत्साहित भएको तथा केही लगानीकर्ताले अन्य राष्ट्रहरूबाट लगानी फिर्ता लिइरहेका छन् । यसकारण पनि डलर दिनहुँजसो बलियो बन्दै गएको जनाइएको छ ।
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
एमाले र एमाओवादी सँगै मिलेर चुनाव भएको एक वर्ष पुग्यो । विधिवत रूपमा दुई पार्टी एक भएर नेपाल कम्युनिष्ट पार्टी (नेकपा) बनेको पनि ६ महिना भयो ।
कान्ति–ईश्वरी घर, दियालो बंगला वा रत्न मन्दिरमा रहेका सामग्री ल्याएर नारायणहिटी दरबार संग्रहालयमा राखिनुपर्छ ।
किशोर उमेरमा देखिने मानसिक स्वास्थ्य समस्या समाधान गर्न सधैं विशेषज्ञ चिकित्सक आवश्यक पर्दैन । नेपाल जनसंख्यामा नेपाल विश्वको ४८ सौं ठूलो मुलुक हो । आत्महत्यामा भने सातौं...
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »
काठमाडौँ — सरकारले नेपाल खानेपानी संस्थानको सञ्चालक समिति (बोर्ड) लाई ९ सदस्यीय बनाउने निर्णय गरेको छ ।
मन्त्रिपरिषद्को आइतबार बसेको बैठकले खानेपानी संस्थानको १९ सदस्यीय बोर्डलाई ९ मा झार्ने निर्णय गरेको सरकार प्रवक्ता एवं सूचना तथा सञ्चार प्रविधिमन्त्री गोकुल बाँस्कोटाले जानकारी दिए।
यस्तै बैठकले लेखा परीक्षण विधेयक स‌ंघीय संसद्‌मा पेस गर्न स्वीकृति दिएको छ भने उच्च सरकारी वकिलको कार्यालय ओखलढुंगा र वीरगन्जको दरबन्दी स्वीकृत गर्ने निर्णय पनि गरेको छ।
बनियानी, झापा — झापा शरणामतीका किसानले दूध नबिकेपछि सडकमा फालेका छन् । करिब ३०० किसानले उत्पादन गरेको दूध नबिकेपछि त्यसको विरोध गर्दै शनिबार उनीहरुले सडकमा दूध फालेका हुन् ।
झापा गाउँपालिका–४ शरणामतीका पशुपालक किसान ओमप्रकाश अधिकारीले आफूले उत्पादन गरेको दूध नबिकेपछि समस्या भएको बताए । सात वटा गाई पालेका उनले दैनिक २० लिटर दूध उत्पादन गर्दै आएका छन् । 'दैनिक २० लिटर दूध उत्पादन हुन्छ', उनले भने, 'यति धेरै दूध घरमै खपत हुँदैन, नबिकेपछि दही बनाएर गाईवस्तुलाई खोले दिने गरेका छौँ ।'
सोही स्थानका अर्का पशुपालक किसान भवानी तिम्सिनाले ऋण काढेर गाई पालेकाले दूध बिक्री नहुँदा बैंकको ऋण तिर्न धौ–धौ परेको बताए । 'दैनिक २२ लिटर दूध उत्पादन हुन्छ', उनले भने, 'पहिले महिनाको ३५/४० हजार आम्दानी हुन्थ्यो, अहिले बेहाल छ ।' सुरुमा गाईपालन गर्दा उत्साह भए पनि अहिले बिक्री नहुँदा समस्या भएकाले बताए ।
बैंकबाट रु दुई लाख ऋण लिएर गाईपालन गर्न थालेकी लीलादेवी बानियाँले आफ्नो थातथलो उठ्ने अवस्था आएको बताए । 'दैनिक ३० लिटर दूध उत्पादन हुन्छ', उनले भने, 'बिक्री हुँदैन, कसरी ऋण तिर्नु ।'
तीन वर्षदेखि गाईपालन गर्दै आएका मोहन भट्टराईले सुरुका दिनमा मासिक रु ८० हजारसम्म कमाई गरेको अनुभव सुनाउँदै भने, 'सुरुमा राम्रो आम्दानी भएपछि लगानी बढाएर गाई फार्म नै सञ्चालन गरेँ, अहिले गाह्रो भयो ।' १५ वटा गाई पाल्दै आएका भट्टराईले रु एक लाख २५ हजारमा किनेको उन्नत जातको गाई २५ हजारमा बेच्न खोज्दा पनि नबिकेको बताए ।
दुई वर्षअघि नेपाल बहुउद्देश्यीय सहकारी संस्था (एनएमसी)ले किसानको घरघरमा गएर दूध उत्पादन गर्न आग्रह गरेको र सोही अनुसार किसानले दूध उत्पादन गरे पनि अहिले संस्थाले दूध खरीद नगरेको झापा गापा–४ का किसान मदन खत्रीले बताए । सहकारीले किसानलाई दूध उत्पादन गर्न प्रोत्साहन गरे पनि हाल दूधको मूल्य कम दिने, दूध लिए पनि कम लिने गरेको उनले गुनासो गरे ।
एनएमसीले दूध खरीद गर्नुअघि भारतीय बजारमा दूध बिक्री गरिँदै आएको अर्का किसान चन्द्रबहादुर कार्कीले बताए ।
झापा गाउँपालिकाले किसानलाई दूध भण्डारणका लागि रु २० लाखको लागतमा चिस्यान केन्द्र निर्माण गरिदिने भएको छ । चिस्यान केन्द्रको भवन निर्माणको काम धमाधम भरहेको छ भने यहाँको दूध डिडिसीलाई बिक्री गर्ने विषयमा पहल भइरहेको स्थानीयवासी गोपाल खत्रीले बताए ।
यहाँ करिब ३०० किसानले दैनिक तीन हजार लिटर दूध उत्पादन गर्दै आएका छन् । दूध बिक्री हुन समस्या भएपछि किसानले गाईको संख्या कटौती गर्न थालेका छन् ।
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
एमाले र एमाओवादी सँगै मिलेर चुनाव भएको एक वर्ष पुग्यो । विधिवत रूपमा दुई पार्टी एक भएर नेपाल कम्युनिष्ट पार्टी (नेकपा) बनेको पनि ६ महिना भयो ।
कान्ति–ईश्वरी घर, दियालो बंगला वा रत्न मन्दिरमा रहेका सामग्री ल्याएर नारायणहिटी दरबार संग्रहालयमा राखिनुपर्छ ।
किशोर उमेरमा देखिने मानसिक स्वास्थ्य समस्या समाधान गर्न सधैं विशेषज्ञ चिकित्सक आवश्यक पर्दैन । नेपाल जनसंख्यामा नेपाल विश्वको ४८ सौं ठूलो मुलुक हो । आत्महत्यामा भने सातौं...
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »
अर्खौले (खोटाङ) — इन्जिनियर सुनील यादवले हलेसी तुवाचुङ नगरपालिकाको भूकम्प प्रभावित ३ वटा वडा ५ महिनासम्म एक्लैले हेरे । ३ वडामा गरेर भूकम्पबाट घर भत्किएका ३ सय ८८ परिवार छन् । भौगोलिक विकटताले गर्दा सबै ठाउँमा पुग्न समस्या छ । स्थानीयले खोजेको बेला इन्जिनियर भेटदैनन् । वडा नम्बर ९ को सल्ले, १० को अर्खौले र ११ को राजापानी उनको कार्य क्षेत्रभित्र पर्छ ।
सोलुखुम्बुको सोलु दुधकुण्ड नगरपालिका ११, तिङ्लामा बन्दै गरेको भूकम्प प्रतिरोधी घर । लाभग्राहीले प्राविधिक, कामदार अभाव र निर्माण सामग्री महँगो भएकाले समयमै पुनर्निर्माणको काम सक्न नसकेको गुनासो गरेका छन् । तस्बिर : विमल खतिवडा
‘प्राविधिक पुग्न ढिलो हुँदा घर निर्माणमा समेत ढिलाइ भइरहेको छ,’ उनले भने । एउटा वडामा १ इन्जिनियर, १ सब इन्जिनियर र १ असिस्टेन्ट इन्जिनियर गरी ३ जना प्राविधिक आवश्यक पर्छ । तर ११ वटा वडामा ७ जना मात्रै प्राविधिक छन् । जेठमा मात्र थप एक जना इन्जिनियर आएका छन् । ‘एक्लैले ५ महिना काम गरें, नयाँ साथी जेठमा आए पनि उनलाई काम र ठाउँबारे सिकाइरहेको छु,’ उनले भने, ‘भौगोलिक विकटताले गर्दा समयमै भूकम्पपीडितसम्म पुग्न गाह्रो छ ।’
वडा ७ का अध्यक्ष चइन्द्र राईले प्राविधिक अभावबारे राष्ट्रिय पुनर्निर्माण प्राधिकरणमा जानकारी गराएको बताए । ‘प्राविधिक आउनै ढिला भयो,’ उनले भने, ‘पुनर्निर्माणले गति लिन सकेन ।’ कस्तो घर बनाउँदा भूकम्प प्रतिरोधी हुन्छ भन्ने सिकाउने जिम्मोरी प्राविधिकलाई दिइएको छ । केही भूकम्पपीडितले भने प्राविधिक सल्लाह पाए पनि कामदार नपाउँदा समस्या भएको बताए । ‘प्राविधिक सल्लाह पाए पनि कामदार पाउन सकिएको छैन,’ स्थानीय थामबहादुर राईले भने । उनले घर पूरा हुन ५ लाख रुपैयाँ खर्च लाग्ने बताए । खोटाङ भूकम्प कम प्रभावित जिल्लामा पर्छ ।
मेयर इवन राईका अनुसार ११ वटा वडामा १ हजार ७ सय २ भूकम्पपीडित परिवार छन् । ‘हामी निर्वाचित भएर आउँदासम्म एक जना पनि प्राविधिक थिएनन्, त्यो बेलासम्म जिल्लामा पुनर्निर्माण प्राधिकरण नै थिएन, ओखलढुंगाले हेथ्र्यो,’ उनले भने, ‘अहिले पनि प्राविधिकको अभाव छ ।’ घर कस्तो बन्यो, भूकम्प प्रतिरोधी छ/छैन हेरेर प्राविधिकले सिफारिस नगर्दा दोस्रो र तेस्रो किस्ता लिन समस्या परेको स्थानीयको गुनासो छ ।
एउटा वडामा १ इन्जिनियर, १ सब इन्जिनियर र १ एसिस्टेन्ट इन्जिनियर गरी ३ जना प्राविधिक आवश्यक पर्छ तर हलेसी तुवाचुङ नगरपालिकाका ११ वटा वडामा ७ जना मात्रै प्राविधिक छन् ।
ओखलढुंगाको सिद्धिचरण नगरपालिका १ र २ मा पनि यस्तै समस्या छ । त्यहाँ एक जना इन्जिनियरले २ वडा हेरिरहेका छन् । १ मा २ सय ४१ र २ मा १ सय ४ परिवार भूकम्पपीडित छन् । ‘एक जना मात्र इन्जिनियर हुँदा लाभग्राहीले बोलाएको समयमा पुग्न समस्या छ,’ वडा २ का सचिव माधवप्रसाद भट्टराईले भने, ‘चाहिएको समयमा प्राविधिक सल्लाह दिन कठिन भएको छ ।’
राष्ट्रिय पुनर्निर्माण प्राधिकरणका सहप्रवक्ता मनोहर घिमिरेका अनुसार भूकम्प प्रभावित प्रत्येक जिल्लाका हरेक वडामा इन्जिनियर खटाइएको छ । ‘प्रत्येक वडामा प्राविधिक पठाउने नीति लिएका छौं, केही ठाउँमा अहिले छाड्नुभएको होला, हामी पठाउँछौं,’ उनले भने, ‘खोटाङ र सोलुखुम्बु कम प्रभावित जिल्ला हुन्, त्यहाँका प्रत्येक स्थानीय तहमा एक जना इन्जिनियर खटाउने व्यवस्था गरेका छौं ।’ पाँच सय परिवार भूकम्पपीडित बराबर एकजना प्राविधिक खटाउने नीति रहेको उनले बताए । ‘न्यूनतम मापदण्ड ५ सय लाभग्राही बराबर एक जना प्राविधिक बनाएका छौं,’ उनले भने । पहिला बनाइएका घर सुधार गरेर भूकम्प प्रतिरोधी बनाए त्यहीअनुसार लाभग्राहीले रकम पाउने उनले जानकारी दिए ।
काठमाडौँ — बिराटनगरस्थित भारतीय क्याम्प अर्को सातादेखि बन्द हुने भएको छ । मंगलबार एक बिज्ञप्ति जारी गरी भारतीय दूतावासले अर्को सातादेखि उक्त कार्यालयबाट दिइदै आएको सबै सेवा बन्द गर्ने जनाएको छ ।
भारतीय दुतावासको बिज्ञप्ति अनुसार बिराटनगरस्थित क्याम्पबाट दिइदै आएको सबै सेवाहरु आउदो साउन १६ (अगष्ट १) गतेदेखि बन्द गरिने छ ।
त्यसमा सवारी साधनको अनुमति पत्र, भारतीय नागरिकलाई दिइने दर्ता प्रमाणपत्र र जन्म तथा मृत्यु दर्ता सेवालगायत रहेका छन् ।
सन् २००८ को कोशी बाढीपछि विराटनगरमा साइट अफिसको रुपमा भारतीय क्याम्प स्थापना गरिएको थियो । स्थापना पछि नै उक्त क्याम्प विवादमा पर्दै आएको थियो । नेपालको तर्फबाट क्याम्प बन्द गर्ने बारेमा बेला बेला कुरा उठाइएको थियो ।
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
एमाले र एमाओवादी सँगै मिलेर चुनाव भएको एक वर्ष पुग्यो । विधिवत रूपमा दुई पार्टी एक भएर नेपाल कम्युनिष्ट पार्टी (नेकपा) बनेको पनि ६ महिना भयो ।
कान्ति–ईश्वरी घर, दियालो बंगला वा रत्न मन्दिरमा रहेका सामग्री ल्याएर नारायणहिटी दरबार संग्रहालयमा राखिनुपर्छ ।
किशोर उमेरमा देखिने मानसिक स्वास्थ्य समस्या समाधान गर्न सधैं विशेषज्ञ चिकित्सक आवश्यक पर्दैन । नेपाल जनसंख्यामा नेपाल विश्वको ४८ सौं ठूलो मुलुक हो । आत्महत्यामा भने सातौं...
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »